Kolera-allas

pienoiskuva|Kalamarkkinat lokakuussa 1964.
Kolera-allas () on Kauppatorin edustalla  Helsingin Eteläsatamassa sijaitseva satama-allas. Sitä käyttävät tuotteitaan myyvät kalastajat ja turisteja kuljettavat pienet saaristoristeilyalukset. 

 Nimen alkuperä 
Altaan vakiintunein alkuperäinen nimitys oli kalastajasatama.Björkman 1986, s. 6 Kutsumanimi kuitenkin muuttui kuolemantapauksen seurauksena: Syksyllä 1893 Silakkamarkkinoille tullut nauvolainen laivuri Johannes Michelsson kuoli koleraan aluksessaan. Sittemmin selvisi, että sairastuneen ulosteet ja oksennukset oli kaadettu satama-altaaseen. Turvatoimenpiteinä silakka-alukset hinattiin pois satamasta ja rantaan määrättiin vartijat joksikin aikaa estämään saastuneen veden käyttöä.Taudit ovat aina riivanneet Helsinkiä. Helsingin Sanomat 1.5.2006.

Tapauksesta uutisoitiin vilkkaasti, ja altaan vedenlaadun tutkimuksia seuranneet lehdet alkoivat pian viitata satama-altaaseen pelkästään sanalla ”kolera-allas”. Esimerkiksi Suomalainen kirjoitti n. s. "kolera-altaan" veden tutkimuksista, joissa ei kommabasilleja (kolerabakteereja) löytynyt. Kolera-allas vakiintui altaan kansanomaiseksi nimeksi. Nykyään nimi Kolera-allas – Kolerabassängen esiintyy opas- ja kaavakartoissakin.

 Perinteet 
Vuodesta 1995 alkaen Suomen Epätieteellinen Seura on vanhaa kansanuskomusta myötäillen heittänyt ”kylmän kiven” Kolera-altaaseen Jaakon päivänä 25. heinäkuuta.Suomen Epätieteellisen Seuran verkkosivusto. http://www.epätieteilijät.fi/. Luettu 6.8.2012.

 Kääntösilta
pienoiskuva|Jalankulkusillaksi muutettu kääntösilta vuonna 1999.
Kolera-altaan suulle Lyypekinlaiturilta Keisarinluodonlaiturille rakennettiin vuonna 1895 Helsingin satamaradan kääntösilta. Sitä on kutsuttu myös Keisarinluodonlaiturin sillaksiKauppatorin kaupunkirakennehistorian selvitys, s. 32, 59 ja sitä ennen Keisarinkivenlaiturin sillaksi.Björkman 1986, s. 33–34 Samalla rakennettiin toinen kääntösilta Katajanokan kanavan ylitse. Satamarata vihittiin käyttöön keväällä 1894 päärautatieaseman ja Vanhan kauppahallin välisellä osuudella. Sillat rakennettiin Katajanokalle johtaneella jatko-osuudella, joka valmistui syyskuussa 1895. Kolera-altaan sillan kääntömekanismi toteutettiin Keisarinluodonlaiturin puoleiseen päähän, johon samalla rakennettiin sillanhoitajan koristeellinen vahtitupa.Kauppatorin kaupunkirakennehistorian selvitys, s. 77 

Silta vaihdettiin uuteen vuonna 1970. Rataa käytettiin vuoteen 1980 asti, minkä jälkeen se purettiin Katajanokan ja Merisataman välisellä osuudella. Kääntösillasta tuli sittemmin jalankulkusilta. Vuonna 2012 sillasta kuitenkin poistettiin kääntömekanismi, eli sitä ei voi enää käyttää. Käytöstäpoistoa perusteltiin huonolla kunnolla ja sillä, että silta-aukko oli vesibussiliikenteelle kovin kapea.

Lähteet



 Lähteet 

Aiheesta muualla



Luokka:Kaartinkaupunki
Luokka:Eteläsatama